เรื่องร้องเรียน: แท่งเหล็กมายึดติดกับฟุตบาทอีกแล้ว เคยแจ้งไปแล้ว ทำไมกลับมาอีก ?   ได้แจ้งข้อหาทำลายทางเท้าหรือไม่ ทำไมตลาดถึงกล้าเหิมเกริมยึดฟุตบาทอีกแล้ว?
การดำเนินการของเจ้าหน้าที่: จากกรณีการวางเสาในบริเวณดังกล่าว ขอเรียนให้ทราบ ดังนี้  1. ผู้ร้องได้ร้องมาในเรื่องแจ้งที่ 2023-GA24Z7 กรณีแท่งเหล็กมายึดติดกับฟุตบาท ซึ่งเจ้าหน้าที่ได้ลงพื้นที่ตรวจสอบแล้ว ตัวแท่งเหล็กมิได้อยู่ในส่วนของพื้นที่ที่เป็นทางเท้า แต่อยู่ในที่ว่างด้านข้างทางเท้า ซึ่งในพื้นที่ดังกล่าวนั้น จากการประสานกรมทางหลวงในเบื้องต้น ทราบว่าที่ว่างด้านข้างทางเท้าเป็นของกรมทางหลวง ซึ่งมีป้ายสงวนสิทธิมิให้บุกรุกเข้ามากระทำการใด ๆ ในพื้นที่ว่างดังกล่าว จึงได้แจ้งไปยังผู้ร้องว่าไม่มีแท็งเหล็กอยู่บนทางเท้า 2. กรณีเสาเหล็กสีขาวในรูปนั้น ฝ่ายเทศกิจได้ประสานไปยังฝ่ายโยธา ทราบว่าเสาดังกล่าว ฝ่ายโยธามิได้เป็นผู้ดำเนินการวางเสาในบริเวณดังกล่าว จึงได้ประสานไปยังกรมทางหลวง และตลาด จึงทราบว่าทางตลาดเป็นผู้ดำเนินการวางเสาเพื่อมิให้รถขึ้นมาจอดบนทางเท้า 3. ฝ่ายเทศกิจจึงได้ประสานไปยังตลาดให้ดำเนินการนำเสาออกจากบริเวณดังกล่าว 4. ทางตลาดได้ดำเนินการนำเสาออกจากทางเท้า แท่งเหล็กบนพื้นที่ว่างและเชือกกั้นแนวพื้นที่ว่างออกเรียบร้อยแล้ว  ทั้งนี้ ขออภัยที่ตอบเรื่องร้องเรียนดังกล่าวไม่ชัดเจน ขอบคุณที่แจ้งปัญหาให้ทราบครับ
ความเห็นของผู้แจ้ง: ห่วยแตกไม่จริงใจในการแก้ไขปัญหา รอบนี้จะปล่อยไป มาใหม่จะกัดไม่ปล่อยแน่ ถ้ายังทำงานแบบเอาตัวรอดไปทีแบบนี้   จะไปไล่แจ้งให้หมด พรบ รักษาความสะอาดเนี้ยะ
พื้นที่: แขวงท่าแร้ง เขตบางเขน กรุงเทพมหานคร